แนวโน้มดัชนีเช้าลุ้นขึ้นต่อ
นักวิเคราะห์ฯคาดตลาดหุ้นไทยเช้านี้มีโอกาสปรับขึ้นต่อตามตลาดต่างประเทศรับข่าวดีแผนกู้วิกฤตหนี้ยุโรป
28 ต.ค. 2554

นักวิเคราะห์ฯคาดตลาดหุ้นไทยเช้านี้มีโอกาสปรับขึ้นต่อตามตลาดต่างประเทศรับข่าวดีแผนกู้วิกฤตหนี้ยุโรป 
นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.เคทีบี (ประเทศไทย) กล่าวว่า ตลาดหุ้นไทยเช้านี้มีโอกาสปรับตัวขึ้นต่อตามตลาดหุ้นต่างประเทศ จากแรงหนุนของ Fund Flow ที่น่าจะยังมีเข้ามาอย่างต่อเนื่อง ตอบรับข่าวดีเรื่องการแก้วิกฤตหนี้ยุโรปที่มีความชัดเจนขึ้น หลังผลการประชุมสุดยอดผู้นำยุโรปมีมติเพิ่มทุนให้กับภาคธนาคาร, การทำ Haircut หนี้ให้กับกรีซ รวมถึงการเพิ่มขนาดกองทุนรักษาเสถียรภาพการเงินยุโรป (EFSF) 
ขณะที่ปัจจัยในประเทศ ยังมีความกังวลเรื่องผลกระทบของน้ำท่วมในประเทศ แต่ไม่น่าจะส่งผลต่อตลาดฯในวันนี้ เพราะตลาดฯจะอิงปัจจัยบวกจากต่างประเทศมากกว่า
"เราเชื่อว่าช่วงนี้จะเป็นช่วงท้ายๆแล้วที่ดัแนวโน้มดัชนีเช้าลุ้นขึ้นต่อชนีฯจะปรับตัวขึ้น เพราะฉนั้นก็เป็นโอกาสที่จะ take profit สำหรับนักลงทุนรายย่อย ยิ่งถ้าดัชนีฯยืนเหนือ 975 จุด ขึ้นไป ก็แนะนำให้ทยอย take profit หุ้นออกมาอย่างน้อยสัก 30% ของพอร์ต เพราะตลาดฯจะเริ่มจำกัดแล้ว และอีกสักพักจะถูกกดดันจากปัจจัยลบเรื่องน้ำท่วมในประเทศ"นายปริญทร์ กล่าว
พร้อมให้กรอบการเคลื่อนไหวที่ 960-975 จุด